
Të nderuar drejtues të mbledhjes 

Të nderuar të ftuar dhe kolegë

Qeveria shqiptare dhe Kuvendi në funksionin e tij si ligjvënës kanë ndërmarrë hapa konkrete dhe kanë shënuar përparim të kënaqshëm në fushat që lidhen me Agjendën e Gjelbër dhe ndërlidhjen e qëndrueshme, veçanërisht përmes planifikimit të rishikuar të transportit dhe ndërlidhjes së energjisë, si dhe vijimit të reformave në fushën e mjedisit dhe energjisë, zbatimin e strategjive, por dhe dhe përafrimin me acquis të BE. 

Që prej takimit të fundit që zhvilluam në Tiranë, janë ndërmarrë masa konkrete për të siguruar koherencë me prioritetet e Marrëveshjes së Gjelbër Evropiane, siç përcaktohet nga Agjenda e Gjelbër. 

Është punuar për hartimin e një kuadri ligjor të përshtatur me acquis mjedisor, energjinë e rinovueshme apo integrimin e masave për zbutjen e ndikimeve mjedisore të ndryshimeve klimatike, si p.sh. përmirësimi i infrastrukturës së ujit dhe menaxhimit të plazheve, si rezultat i të cilit Shqipëria ka arritur standardet e BE-së në cilësinë e ujit.


Sa i përket energjisë së rinovueshme gjatë vitit 2022, Shqipëria përdori 42% energji të rinovueshme në shkallë vendi, ndërkohë që targeti i vitit 2030 është 45%. Me këto ritme qeveria shqiptare ka vendosur që për vitin 2030 targeti të jetë 54.5%


Sa i përket transportit, Shqipëria ka marrë pjesë në aktivitetet e Komunitetit të Transportit dhe ka ndërmarrë disa  Plane Veprimit me hapa të detajuar për të përmirësuar në veçanti sigurinë rrugore, hekurudhat, transportin ujor. Legjislacioni për krijimin e agjencisë hekurudhore është miratuar. 


Në fushën e mjedisit dhe ndryshimit të klimës, qeveria shqiptare ka vendosur mbrojtjen e mjedisit në krye të agjendës politike dhe është shënuar përparim në hartimin e kuadrit të politikave të mbetjeve dhe ndryshimeve klimatike. 
 Investimet në infrastrukturë në zonat e mbrojtura kanë kaluar përmes vlerësimeve të plota mjedisore dhe konsultimeve publike para se të merret vendimi për zbatimin e tyre. 

Në të njëjtën kohë, nuk mund të lë pa përmendur hapat që janë ndërmarrë për ti dhënë përparësi përafrimit dhe zbatimit të acquis të BE-së për klimën, si dhe zbatimit të Marrëveshjes së Parisit. 


Më konkretisht, shkurtimisht dua të përmend:

Lidhur me direktivën INSPIRE, Përafrimi i legjislacionit shqiptar me acquis të BE-së ka përfunduar;

Në Dhjetor të vitit 2022 është draftuar strategjia e Ujësjellës Kanalizimeve 2022-2030, e cila është pjesë e  Planit Kombëtar të Integrimit Evropian 2023 – 2025 për t'u miratuar brenda vitit 2023, ndërkohë që sekori i ujit i është nënshtruar një reformimi të thellë të mënyrës së funksionimit. Reforma po jep efektet e saj të para bazuar në monitorimin aktual të performancës së treguesit kryesor.
Gjithashtu, ligji sektorial, Rregullorja për Standardet e Shërbimit të Furnizimit me Ujë të Pijshëm dhe Ujërat e zeza dhe dokumentet shoqëruese parashikohet të miratohen brenda vitit 2023.

Për sa i përket menaxhimit të burimeve ujore, viti 2023 shënon fillimin e fazës së dytë të zbatimit të Strategjisë Kombëtare për Menaxhimin e Integruar të Burimeve Ujore 2018 – 2027 (SKMPA). 

Në kuadër të përafrimit të plotë të legjislacionit kombëtar me acquis të BE-së në sektorin e menaxhimit të burimeve ujore, gjatë periudhës dhjetor 2022 – qershor 2023, u finalizua paketa e plotë e projektligjit të ri “Për burimet ujore” dhe projektligji “Për strategjinë detare të Republikës së Shqipërisë”, të cilat pas pasqyrimit të komenteve dhe sugjerimeve të marra nga ministritë e linjës, pritet të kalojnë për shqyrtim në Kuvend në nisje të sesionit të ri parlamentar.

Këshilli Kombëtar i Ujërave miratoi në maj 2023, planet e menaxhimit të pellgut lumor për lumenjtë Ishëm dhe Erzeni dhe një plan për menaxhimin e rrezikut nga përmbytjet për një pjesë me potencial të lartë në zonën e Shkodrës të pellgut të lumit Drin, ndërkohë që pritet miratimi nga KM për Planet e Menaxhimit të Baseneve Lumore për lumenjtë Ishëm dhe Erzen.

Për sa i përket Planit të Menaxhimit të Basenit Lumor për lumin Mat, në Maj 2023 u finalizua faza e dytë e konsultimeve, gjatë së cilës u organizuan dëgjesa publike me institucionet dhe palët e interesuara. Pas përfundimit të vlerësimit strategjik mjedisor për Planin e Menaxhimit të Basenit Lumor të Matit, do të përgatitet Deklarata Mjedisore dhe më pas Plani i Menaxhimit të Basenit Lumor do të miratohet paraprakisht nga Këshilli Kombëtar i Ujit.


Projekti Hidroenergjetik i Skavicës

Skavica, hidrocentrali i katërt, optimizuesi i kaskadës së Drinit, pritet të nisë punën në terren dhe shënon një hap i rëndësishëm drejt rritjes së sigurisë energjetike, reduktimit të importit të energjisë elektrike dhe rritjes së efiçencës dhe prodhimit të energjisë nga hidrocentralet e tjerë të kaskadës së lumit Drin.

Pas miratimit të ligjit nr. 38/2021, datë 23.03.2021 “Për përcaktimin e procedurës së veçantë për negocimin dhe ekzekutimin e kontratës me shoqërinë “Bechtel International, Inc”, për projektimin dhe ndërtimin e Hidrocentralit të Skavicës, 
faza e parë e projektit pritet të finalizohet në tremujorin e tretë të vitit 2023. 

Faza e dytë i nënshtrohet miratimit të ligjit.(nese keni info ta shtojme?)


Prodhimi i energjisë elektrike

Prodhimi i energjisë elektrike i realizuar për vitin 2022 nga kompania KESH përbën 55.11% të të gjithë prodhimit të energjisë elektrike në Shqipëri dhe prodhimi i energjisë elektrike nga gjeneruesit e tjerë përbën rreth 44.89%. 

Pesha e prodhimit të gjeneruar nga prodhuesit e pavarur privatë të energjisë elektrike në vitin 2022, përbën pothuajse gjysmën e totalit të prodhimit vendas, çka tregon rritje të numrit të prodhuesve të pavarur të energjisë elektrike dhe rëndësinë e këtyre prodhuesve në treg, i cili është një hap i rëndësishëm drejt liberalizimit të tregut të energjisë elektrike në Shqipëri.

Prodhuesit prioritarë dhe prodhuesit privatë të energjisë elektrike janë subjekte të licencuara nga ERE gjatë gjithë viteve që përdorin impiantet ekzistuese ose të reja, kryesisht nëpërmjet marrëveshjeve të privatizimit, marrëveshjeve koncesionare ose kontratave për shfrytëzimin dhe administrimin e impianteve të prodhimit të energjisë elektrike.

Sipërfaqja e përgjithshme e Zonave të Mbrojtura është rritur duke arritur në 21.4% të territorit kombëtar. Aktualisht, në sistemin e zonave të mbrojtura, Shqipëria ka 769 zona të mbrojtura që përfshijnë 11 Parqe Kombëtare, dy Parqe Kombëtare Detare, 24 MNR/NP, 10 PL dhe 724 Monumente Natyre. Në Mars të vitit 2023, Lugina e lumit Vjosa u shpall Park Kombëtar i kategorisë II me një sipërfaqe totale prej 12727 hektarësh.

Gjiri i Porto Palermos është shpallur zonë e mbrojtur me Vendimin e Këshillit të Ministrave nr. 557, datë 29.07.2022 “Për përcaktimin e ekosistemit natyror detar të Gjirit të Porto Palermos “Parku i Natyrës”, kategoria IV”.

Për tulipanin shqiptar, si një bimë endemike që rritet vetëm në një territor të caktuar në Shqipëri, është miratuar Vendimi i Këshillit të Ministrave Nr. 154, datë 13.03.2023 “Për shpalljen e habitatit të Tulipanit Shqiptar “Monument Natyre”.




Aeroporti i Vlorës

Aeroporti Ndërkombëtar i Vlorës, një prej investimeve strategjike për turizmin dhe ekonominë shqiptare, po jetësohet në terren për t’u shndërruar në një aeroport kryesor i vendit, i cili do të funksionojë mbi 3 modele biznesi: aviacion civil, mirëmbajtje e avionëve, një kargo e mirëfilltë, e cila i mungon shtetit shqiptar.

Zona ku po zhvillohet aeroporti, përputhet me gjurmën ekzistuese të ish-aeroportit ushtarak të ndërtuar në fillim të viteve 1920, dhe pikërisht për këtë arsye, ai është parë si alternativa më e favorshme. Ky proces ka kaluar edhe në Vlerësimin e Ndikimit në Mjedis, i cili ka bërë një vlerësim të ndikimeve të pritshme mjedisore direkte dhe indirekte të zbatimit ose moszbatimit të projektit, në lidhje me gjendjen e mjedisit në territor. 

Pista e aeroportit dhe zona e propozuar e zhvillimit të projektit janë larg zonës së peizazhit të mbrojtur dhe jo domosdoshmërisht në rrugën e fluturimit të pelikanit për në Lagunën e Nartës.

Megjithatë, janë renditur një sërë masash mbrojtëse për t'u zbatuar gjatë ndërtimit të aeroportit dhe gjatë funksionimit të aeroportit, të përcaktuara qartë në VNM-në përkatëse, ku mund të veçohet detyrimi për një Plan Menaxhimi Ekologjik, i cili domosdoshmërisht përfshin komponentët e monitorimit shkencor. Për më tepër, qeveria shqiptare, nëpërmjet ministrisë së linjës raporton periodikisht në Sekretariatin e Konventës së Bernës, i cili përfshin gjithashtu raportet për Aeroportin e Vlorës dhe të gjitha procedurat e ndërmarra.



Mbetjet urbane

Dokumenti i Politikës Strategjike të Menaxhimit të Integruar të Mbetjeve dhe Plani Kombëtar 2020 – 2035, miratuar me Vendimin e Këshillit të Ministrave nr. 418, datë 27.05.2020 “Për miratimin e dokumentit të politikës strategjike dhe planit kombëtar për menaxhimin e integruar të mbetjeve, 2020 – 2035”. në përputhje me kërkesat e politikave të BE-së për këtë sektor, është tashmë në vitin e tretë të zbatimit të tij.

Raporti për zbatimin e strategjisë për vitin 2022 është përpunuar me mbështetjen e GIZ-it. Deri më tani janë përgatitur dhe miratuar 30 plane komunale për menaxhimin e mbeturinave, ndërsa janë hartuar tre plane rajonale.

Kuadri ligjor kombëtar për menaxhimin e integruar të mbetjeve do të rishikohet dhe përditësohet me mbështetjen e projektit IPA “Ekonomia rrethore dhe rritja e gjelbër”, që pritet të nisë në gjysmën e dytë të vitit 2023. Ai do të marrë parasysh ndryshimet e vazhdueshme në menaxhimin e disa mbetjeve direktivat e paraqitura nga KE gjatë takimit shpjegues në mars 2023.

Kuvendi miratoi ligjin nr. 2/2023, datë 26.01.2023 “Për gazet serrë të fluorizuara” që transpozon pjesërisht Rregulloren (BE) Nr. 517/2014  “Mbi gazet serrë të fluorinuara” dhe që shfuqizon Rregulloren (KE) Nr. 842/2006.

Dua të ndaj dhe masat e ndërmarra për zbatimin e Projektit “Mbështetje për Ministrinë e Turizmit dhe Mjedisit për Përmirësimin e Menaxhimit të Kimikateve”, financuar nga Sida dhe zbatuar nga Agjencia Suedeze e Kimikateve (KemI) i cili është në zbatim.
Në Dhjetor 2022 u finalizua plani i parë kombëtar për menaxhimin e kimikateve të sigurta. Dokumenti pritet të miratohet në Dhjetor të vitit 2023, pas reflektimit të komenteve të ministritë e linjës dhe konsultimit publik.

Për çdo direktivë/rregullore, pjesë e nënkapitullit të Kimikateve nën Kapitullin 27 “Mjedisi dhe ndryshimet klimatike”, i mbështetur nga projekti KemI, po përgatitet një plan veprimi i dedikuar që do të identifikojë nevojat, sfidat, do të lehtësojë transpozimin e mëtejshëm të acquis të BE- së në kimikatet dhe të zbatojnë zbatimin e legjislacionit. 

Strategjia Kombëtare për Zhvillim dhe Integrim Evropian 2022 – 2030 është miratuar si dokumenti kryesor strategjik i qeverisë shqiptare, me Vendimin e Këshillit të Ministrave nr. 88, datë 22.02.2023. Vizioni i Strategjisë Kombëtare për Zhvillimin dhe Integrimin Evropian në lidhje me ndryshimet klimatike është “Një ekonomi e fortë dhe e qëndrueshme për Shqipërinë në rrugën e emetimeve zero dhe rritjes ekonomike të gjelbër”.


Disa nga ndërhyrjet më të rëndësishme të parashikuara për arritjen e masave prioritare janë:
· Plotësimi i legjislacionit parësor dhe dytësor në fushën e ndryshimeve klimatike si dhe integrimi i çështjeve klimatike në të gjithë sektorët e prekur deri në vitin 2027;
· Integrimi i masave zbutëse dhe përshtatëse në buxhetin publik deri në vitin 2025 dhe dokumentet strategjike kombëtare dhe lokale deri në vitin 2030;
· Reforma institucionale dhe organizative dhe forcimi i strukturave qeveritare dhe sigurimi i burimeve financiare dhe njerëzore me qëllim gjenerimin dhe sigurimin e të dhënave publike për klimën dhe efektet e saj në sektorët kyç të ekonomisë, sigurisë dhe shëndetit të popullsisë deri në vitin 2029;
· Ndërtimi i një platforme kombëtare për shkëmbimin e informacionit dhe shërbimeve për klimën për të siguruar ndërveprimin institucional për përdorimin e këtyre të dhënave deri në vitin 2030;
· Përshtatja dhe zbatimi i masave përshtatëse të integruara, të bazuara në ekosistemin (EbA) dhe/ose zgjidhje të bazuara në natyrë në nivel lokal dhe qendror deri në vitin 2027;
· Pilotimi dhe përsëritja e masave inovative në sektorë që lidhen me zbutjen dhe përshtatjen ndaj efekteve klimatike (si menaxhimi i integruar i mbetjeve, lëvizshmëria, bujqësia, pylltaria, planifikimi urban, infrastruktura, energjia, etj.) deri në vitin 2026.

Shqipëria bëri një hap të rëndësishëm drejt miratimit të Strategjisë sëë re Kombëtare për Reduktimin e Rrezikut nga Fatkeqësitë dhe Planin e Veprimit (2023 – 2030). Ky dokument është në përputhje me Kuadrin Sendai dhe udhëzimet e BE-së dhe forcon kapacitetet e Shqipërisë për të përmirësuar aftësitë e saj zbutëse, parandaluese, gatishmërie, reagimi dhe rikuperimi ndaj fatkeqësive natyrore. Ai shërben gjithashtu si shembull për vendet e tjera në rajon që përballen me efektet e fatkeqësive dhe ndryshimeve klimatike.


